In fonètega artegołatòria, el logo de artegołasion o ponto de artegołasion el xe uno dei paràmatri he i parmete de clasifegar i soni del lenguajo , e pì presixamente łe consonanti. Eło el descrive cuali òrgani de l'aparato fonatòrio i interajise par produre on sono . Sto cuà el xe uno dei paràmatri in baxe al cuałe łe njien definie łe consonanti: che l'altro, el modo de artegołasion, el stabiłise in cuała manjiera sti organi i se organixa inte ła boca par ła produsion del sono. On ùltemo paràmatro par ła clasifegasion de łe consonanti el xe cheło de ła ativasion o no de łe corde vocałi, paràmatro che el stabiłise se el fono el sarà rispetivamente sonoro o sordo. Par ogni logo de artegołasion ghe połe èsar pì modi de artegołasion difarenti, saria dir pì consonanti omorgàneghe. Par exenpio, i soni e i xe anbedó, dal ponto de vista del logo de artegołasion, de łe alveołari, ma revardo al modo de artegołasion el xe na ocluxiva e na naxałe. Sto paràmatro, cofà cheło del modo de artegołasion, no el xe bon par łe vocałi, parché łe vocałi, inte ła so produsion, no ghe njien metesto nisun ostàcoło a ła vegnesta fora de l'ària e łe se clasìfega solché in baxe a ła poxision de ła łéngua inte ła boca. Inte el ànbito de łe consonanti, dal ponto de vista del logo de artegołasion łe se destìngue: consonanti biłabiali consonanti labiodentałi consonanti dentałi, alveołari e postalveołari consonanti retroflese consonanti pałatałi consonanti vełari consonanti uvułari consonanti faringałi consonanti glotidałi.